
Për HAPJEN E PROGRAMEVE TË STUDIMIT “MASTER I NIVELI TË PARË”, NË UNIVERSITETIN“ALEKSANDËR MOISIU”, DURRËS, DHE PËR MIRATIMIN E KUOTAVE TË PRANIMIT E TË TARIFËS SË SHKOLLIMIT NË KËTO PROGRAME STUDIMI
 
Në mbështetje të nenit 100 të Kushtetutës dhe të neneve 26, 34, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave 
 
VENDOSI:
 
1.Hapjen, në fakultetin e ekonomisë dhe administrimit të universitetit “Aleksandër Moisiu”, Durrës, të programeve të studimit “Master i nivelit të parë”, në:
 a) “Menaxhim”, me profilet:
 i) “Menaxhim biznesi”, në përfundim të të cilit lëshohet diplomë “Master i nivelit të parë, MNP, në menaxhim”, me profil menaxhim biznesi;
ii) “Marketing”, në përfundim të të cilit lëshohet diplomë “Master i nivelit të parë, MNP, në menaxhim”, me profil   marketing.
 b) “Politika dhe administrim”, me profilet:
 i) “Administrim publik”, në përfundim të të cilit lëshohet diplomë “Master i nivelit të parë, MNP, në politika dhe administrim”, me profil administrim publik;
ii) “Administrim financiar”, në përfundim të të cilit lëshohet  diplomë “Master i nivelit të parë, MNP, në politika dhe administrim”, me profil administrim financiar;
iii) “Drejtim turizmi”, në përfundim të të cilit lëshohet diplomë “Master i nivelit të parë, MNP, në Politika dhe administrim”, me profil drejtim turizmi.
 c)“Ekonomi-biznes”, me profilet: 
 i) “Drejtim i SME-ve”, në përfundim të të cilit lëshohet diplomë “Master i nivelit të parë, MNP, në Ekonomi - biznes”, me profil drejtim i SME-ve;
ii) “Financë - Bankë”, në përfundim të të cilit lëshohet diplomë “Master i nivelit të parë, MNP, në ekonomi - biznes”, me drejtim financë-bankë.
 2. Programet e studimit “Master i nivelit të parë” realizohen me 60 kredite dhe kohëzgjatja normale e tyre është një vit.
3. Këto programe studimi ta fillojnë veprimtarinë mësimore, në vitin akademik 2009-2010.
4. Kuota e pranimeve në këto programe studimi “Master i nivelit të parë”, në universitetin “Aleksandër Moisiu”, Durrës, për vitin akademik 2009-2010, të jetë, si më poshtë vijon:
a) Menaxhim                           			30 kuota;
b) Politika dhe administrim   			30 kuota;
c) Ekonomi–biznes              			30 kuota.
5.Tarifa vjetore e shkollimit për studentët, që do të regjistrohen me kohë të plotë në këto programe studimi, në vitin akademik 2009-2010, të jetë 60 000 (gjashtëdhjetë mijë) lekë. 

6. Studenti i nënshtrohet vetëm një tarife vjetore shkollimi.
7. Efektet financiare, që rrjedhin nga zbatimi i këtij vendimi, të përballohen nga buxheti i vitit 2009, miratuar për  universitetin “Aleksandër Moisiu”, Durrës.
8. Ngarkohen Ministria e Arsimit dhe Shkencës dhe universiteti “Aleksandër Moisiu”, Durrës, për zbatimin e këtij vendimi.
Ky vendim hyn në fuqi pas botimit në Fletore Zyrtare.

